एक रात धनुष की टंकार से द्रोणाचार्य की आंखें खुल गईं तो उन्होंने अर्जुन को अभ्यास करते देख लिया। द्रोण समझ गए कि अश्वत्थामा अर्जुन की बराबरी कभी नहीं कर पाएगा। अपने को पीछे छूटता देख एक बार अश्वत्थामा ने अपने पिता से शिकायत की, ‘पिताजी, हम से ज्यादा आप अर्जुन को चाहते हैं।’ द्रोणाचार्य ने कहा, ‘पुत्र, तुम समझते हो कि शिक्षा देने से ही ज्ञान हासिल होता है, कदापि नहीं। गुरु केवल मार्ग दिखाता है। रास्ते पर चलकर ध्य पाने का कार्य शिष्य का होता है।’ उन्होंने अर्जुन के अभ्यास का जिक्र करते हुए कहा, ‘पुत्र, अर्जुन ने धनुर्विद्या में महारत हासिल कर ली है और उसे कोई पछाड़ नहीं सकता। यह सब कुछ अभ्यास का नतीजा है। यदि किसी भी कार्यक्षेत्र में महारत हासिल करनी है तो अभ्यास पर जोर देना चाहिए।’